**Výzva na predkladanie ponúk:**

Identifikačné údaje verejného obstarávateľa:

*Názov organizácie:* ***CULTUS Ružinov, a.s.***

*Sídlo organizácie: Ružinovská 28, 820 09 Bratislava*

*IČO : 35874686*

*DIČ :*

*Kontaktná osoba Andrea Kozáková, riaditeľka*

*pre komunikáciu:*

*Kontaktná adresa:*

*mobil: +421 903 576 169*

*E-mail: andrea.kozakova@cultusruzinov.sk*

*Adresa: Ružinovská 28, 820 09 Bratislava*

*(ďalej len ,,verejný obstarávateľ“)*

1. **Predmet obstarávania:**

***Rámcová dohoda na poskytovanie IT služieb.***

Výzva sa uskutočňuje za účelom zistenia predpokladanej hodnoty zákazky.

Uvedenú požiadavku Vám predkladáme v súlade s ustanovením § 6 zákona č. 343/2015 Z. z. o verejnom obstarávaní v znení neskorších predpisov (ďalej len zákon).

Pokiaľ z predložených ponúk určená predpokladaná hodnota zákazky bude zodpovedať finančnému limitu zákaziek s nízkou hodnotou, vaša ponuka bude zároveň slúžiť pre účely samotného výberu ponuky.

1. **Druh zákazky:** služba.
2. **Hlavný predmet a doplňujúce predmety zo Spoločného slovníka obstarávania (CPV):**

72611000-6.

Predmetom zákazky je poskytovanie IT služieb pre verejného obstarávateľa, tak v jeho sídle a všetkých jeho prevádzkach, ako aj prostredníctvom vzdialeného prístupu. Základný rozsah a vymedzenie poskytovaných služieb je určené v prílohe č. 1 - Zoznam požadovaných činností IT, ako aj v nižšie uvedenom popise, ktoré služby a v akom rozsahu bude potrebné poskytovať u verejného obstarávateľa, pričom predpokladaný rozsah poskytovaných služieb za mesiac je približne 40 hodín.

**3.1** Poskytovaním technických služieb sa rozumie najmä správa a údržba výpočtovej techniky vrátane kľúčovej sieťovej a dátovej infraštruktúry, ďalej aj software, užívateľské PC, notebooky, mobilné telefóny a tlačiarne evidované v majetku verejného obstarávateľa.

3.2 Objednávku na poskytovanie konkrétnych služieb bude zadávať za verejného obstarávateľa poverená osoba prostredníctvom mailu alebo telefonicky priamo dodávateľovi služby.

3.3 Objednávateľ bude mať povinnosť uviesť pri zadaní objednávky na poskytnutie konkrétnych služieb prostredníctvom mailu alebo telefonicky prioritu poskytnutia konkrétnej služby označením **Priorita 1** alebo **Priorita 2**.

3.4 Pri **Priorite 1** vyžaduje sa poskytnutie služby do 3 hodín od zadania objednávky, ak to bude technicky možné a zrealizovateľné a nebude sa jednať o poruchu na strane tretích strán

3.5 Pri **Priorite 2** vyžaduje sa poskytnutie služby do 72 hodín od zadania objednávky, ak to bude technicky možné a zrealizovateľné a nebude sa jednať o poruchu na strane tretích strán

1. **Termín plnenia predmetu zákazky doba trvania zmluvy:**

Priebežne odo dňa uzatvorenia rámcovej zmluvy.

Zmluva sa uzatvára na dobu určitú do 31.12.2023 alebo do vyčerpania finančného limitu vo výške 15.000,- EUR vrátane DPH, t.j. zaniká v momente keď nastane prvá z uvedených skutočností.

1. **Financovanie predmetu zákazky:** rozpočet verejného obstarávateľa
2. **Lehota na predloženie ponuky**: 17.02.2021 (uvedené znamená, že najneskôr dňa 17.02.2021 musí byť ponuka doručená verejnému obstarávateľovi)
3. **Spôsob predloženia ponuky:** poštou na adresu:CULTUS Ružinov, a.s., Ružinovská 28, 821 09 Bratislava v zalepenej obálke s označením NEOTVÁRAŤ – IT služby.

Okraj obálky žiadame opatriť pečiatkou alebo podpisom.

Ponuky sa predkladajú v slovenskom jazyku.

Uchádzač uvedie v súlade s vymedzením zákazky podľa bodu 3. tejto výzvy ceny za hodinu poskytovanej služby nasledovne:

1. Hodinová sadzba za poskytnutie služby prostredníctvom vzdialeného prístupu - Priorita 1

* cena spolu v Eurách bez DPH
* osobitne výška DPH v Eurách
* cena spolu v Eurách s DPH
* ak uchádzač nie je platca DPH, túto skutočnosť výrazne vyznačí.

1. Hodinová sadzba za poskytnutie služby v sídle verejného obstarávateľa alebo v jeho prevádzkach - Priorita 1

* cena spolu v Eurách bez DPH
* osobitne výška DPH v Eurách
* cena spolu v Eurách s DPH
* ak uchádzač nie je platca DPH, túto skutočnosť výrazne vyznačí.

1. Hodinová sadzba za poskytnutie služby prostredníctvom vzdialeného prístupu (ďalej aj „vzdialený zásah“) - Priorita 2

* cena spolu v Eurách bez DPH
* osobitne výška DPH v Eurách
* cena spolu v Eurách s DPH
* ak uchádzač nie je platca DPH, túto skutočnosť výrazne vyznačí.

1. Hodinová sadzba za poskytnutie služby v sídle verejného obstarávateľa alebo v jeho prevádzkach (ďalej aj „osobný zásah“) - Priorita 2

* cena spolu v Eurách bez DPH
* osobitne výška DPH v Eurách
* cena spolu v Eurách s DPH
* ak uchádzač nie je platca DPH, túto skutočnosť výrazne vyznačí.

1. Dopravné náklady

* cena spolu v Eurách bez DPH
* osobitne výška DPH v Eurách
* cena spolu v Eurách s DPH
* ak uchádzač nie je platca DPH, túto skutočnosť výrazne vyznačí.

Dopravné náklady predstavujú paušálnu náhradu nákladov na dopravu do sídla alebo prevádzky verejného obstarávateľa pri poskytnutí služby formou osobného zásahu. Cena musí obsahovať všetky náklady spojené s dodaním predmetu zákazky v zmysle tejto výzvy.

1. **Obsah cenovej ponuky:**

Ponuka predložená uchádzačom musí obsahovať tieto doklady:

1. Cenovú ponuku v zmysle bodu 7 tejto výzvy (Príloha č. 3),
2. Doklad o oprávnení poskytovať služby, ktoré sú predmetom tohto verejného obstarávania napr. výpis z obchodného registra, živnostenský list, potvrdenie Úradu pre verejné obstarávanie o zapísaní do zoznamu hospodárskych subjektov),
3. Vyhlásenie uchádzača (Príloha č. 2),
4. Referenčný list (Príloha č. 4)
5. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Kritériom na vyhodnotenie ponúk je najnižšia predložená cena s DPH za mesiac poskytovania služieb, ktorá bude určená ako súčet cien za jednu mernú jednotku spolu s DPH uvedených v nasledovných tabuľkách vynásobený predpokladaným počtom merných jednotiek uvedených v tabuľke pre jeden kalendárny mesiac:

|  |  |  |  |  |  |
| --- | --- | --- | --- | --- | --- |
| Priorita 1 |  |  |  |  |  |
|  | Merná jednotka | predpokladaný počet merných jednotiek/mesiac | cena za jednu mernú jednotku bez DPH | DPH | Cena za jednu mernú jednotku spolu s DPH |
| Vzdialený zásah | Hodina | 5 |  |  |  |
| Osobný zásah | Hodina | 3 |  |  |  |
| Dopravné náklady | Doprava do a zo sídla/prevádzky verejného obstarávateľa | 1 |  |  |  |
|  |  |  |  |  |  |
| Priorita 2 |  |  |  |  |  |
|  | Merná jednotka | predpokladaný počet merných jednotiek/mesiac | cena za jednu mernú jednotku bez DPH | DPH | Cena za jednu mernú jednotku spolu s DPH |
| Vzdialený zásah | Hodina | 15 |  |  |  |
| Osobný zásah | Hodina | 17 |  |  |  |
| Dopravné náklady | Doprava do a zo sídla/prevádzky verejného obstarávateľa | 4 |  |  |  |
| SPOLU |  |  |  |  |  |

Uvedený predpokladaný počet merných jednotiek nie je z hľadiska budúceho zmluvného vzťahu záväzný, t.j. skutočný počet merných jednotiek objednaných verejným obstarávateľom v jednotlivých kalendárnych mesiacoch môže byť nižší aj vyšší.

1. **Podmienky účasti:**

Uchádzač musí byť oprávnený poskytovať predmetné služby. Uchádzač preukazuje splnenie podmienky podľa predchádzajúcej veci napr. predložením výpisu z obchodného registra, živnostenského listu, potvrdenia Úradu pre verejné obstarávanie o zapísaní do zoznamu hospodárskych subjektov a pod.

Uchádzač musí spĺňať podmienku pravdivosti ohľadom vyhlásení, ktoré sú obsiahnuté v prílohe č. 2. Uchádzač preukazuje splnenie podmienky podľa predchádzajúcej vety predložením vyhlásenia, ktoré je prílohou č. 2.

Uchádzač musí preukázať, že v posledných troch rokoch poskytol služby zhodné, resp. obdobné ako sú predmetom tejto výzvy, najmenej trom subjektom (objednávateľom). Uchádzač preukazuje splnenie podmienky podľa predchádzajúcej vety predložením referenčného listu, ktorý je prílohou č. 4.

1. **Otváranie ponúk:**

Otváranie ponúk sa uskutoční dňa 18.02.2021 o 15.30 hod. na sekretariáte Domu kultúry Ružinov na Ružinovskej č. 28 v Bratislave.

1. **Postup pri otváraní ponúk:**.

Ponuky bude otvárať komisia zložená z členov menovaných pre dané vyhodnotenie riaditeľkou verejného obstarávateľa.

Verejný obstarávateľ v súlade s podmienkami výzvy na predkladanie ponúk oznámi uchádzačom výsledok vyhodnotenia ponúk.

Ponuka uchádzača, ktorá nespĺňa stanovené podmienky účasti a/alebo požiadavky na predmet zákazky nebude verejným obstarávateľom hodnotená.

1. **Lehota viazanosti ponúk**:

Lehota viazanosti ponuky je do 30 dní odo dňa otvárania ponúk.

1. **Osoby určené pre styk so záujemcami a uchádzačmi:**

Uvedené v identifikácii verejného obstarávateľa.

1. **Dôvody pre zrušenie použitého postupu zadávania zákazky**

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným minimálnym požiadavkám vo výzve na predkladanie ponúk,
* ponuky presiahnu rozpočet verejného obstarávateľa,
* ak sa zmenili okolnosti, za ktorých sa vyhlásilo toto verejné obstarávanie (toho času najmä pri zmene finančnej situácie verejného obstarávateľa v dôsledku prijímaných opatrení v súvislosti s aktuálnou pandemickou situáciou) .

Prílohy:

* + - 1. Zoznam požadovaných činností IT
      2. Vyhlásenie uchádzača
      3. Cenová ponuka
      4. Referenčný list

V Bratislave, dňa 10.02.2020

----------------------------------------

Ing. František Fabián, MBA

predseda predstavenstva

----------------------------------------

člen predstavenstva

**Príloha č.1**

|  |  |  |
| --- | --- | --- |
| **č.** | **Výkon** | **Poznámka / Popis** |
| 1 | IT Administrácia |  |
|  | A | 1x Dell PowerEdge T110 II - Windows Server 2016 Datacenter (File Server, Backup Server + Ekonomický systém - Trimel) |
|  | B | 1x Desktop Server Windows 7 Pro - Biometric (dochádzkový systém) |
|  | C | 5x - Windows 7 Professional, Windows 10 Pro, MacBook Pro - zamestnanci |
|  | D | 18x PC - Windows 7,10 - zamestnanci |
|  |  |  |
| 2 | Zabezpečenie / Prístupy | Správa hesiel do všetkých administrátorských sekcií v IT štruktúre vrátane HWW a SWW a prístupov do nasadených systémov a databáz |
| 3 | Správa mailových účtov | WebSupport Admin portál - vytváranie, migrovanie a konfigurácie mailových schránok na zariadenia ako notebooky, telefony,stolové PC |
| 4 | Support zamestnancom Cultus Ružinov, a.s. | Základná technická podpora zamestnancov vzdialene alebo fyzicky (bežné užívateľské problémy s PC a perifernými zariadeniami, donastavenia a inštalácie SWW) |
| 5 | Správa tlačiarní | Správa 6 ks sieťových tlačiarní, ročná údržba a profilaktika |
| 6 | Zálohovanie | Pravidelné zálohy vyhradených užívateľských staníc a serverov, migrácie užívateľských dát |
| 7 | Správa software | Evidencia licencií na zakúpený SWW, inštalácie, konfigurácie, aktualizácie SWW |
| 8 | Správa internej siete | Zabezpečenie a plynulá prevádzka LAN siete a VPN tunelov, prevádzka serverovne |
| 9 | Správa verejnej Wifi siete | Zabezpečenie aktualizácií konfigurácií a plynulej prevádzky hosťovskych sietí pre hostí ale aj na podujatia,streamy,výstavy |
| 10 | Biometric - DS | Dochádzkový systém - v prípade potreby support pre HR oddelenie |
| 11 | Dodávatelia | Súčinnosť pri objednávkach a prieskumoch trhu na technický tovar a IT vybavenie a to napríklad tonery, náhradné diely, nové zariadenia MT, NTBK, PC |
| 12 | Inštalácie a konfigurácie | Aktuálnych alebo nových zariadení, vytváranie a nastavenie mail. schránok, správa mobilných zariadení a ich konfigurácia, tlačiarne, notebooky, stolné PC, servery |
| 13 | Firemné MT | Nastavenie a konfigurácie pre zamestnancov, riešenie reklamácií |
| 14 | 24/5 - HOT-LINE podpora | Vzdialená podpora cez telefón pre všetky kultúrne domy Cultus Ružinov a.s., v prípade nahlásenia výpadku alebo iného problému, reakčné časi sú uvedené v bodoch 3.4 a 3.5. |

**Príloha č. 2**

**VYHLÁSENIA UCHÁDZAČA**

Uchádzač:

.......................................................................................................................................................................

(obchodné meno a sídlo/miesto podnikania uchádzača)

týmto vyhlasuje, že

je dôkladne oboznámený a súhlasí s podmienkami verejného obstarávania „***Rámcová dohoda na poskytovanie IT služieb***“, ktoré sú určené vo Výzve na predloženie ponuky, jej prílohách a v iných dokumentoch poskytnutých verejným obstarávateľom v lehote na predkladanie ponúk, všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku,

nemá uložený zákaz účasti vo verejnom obstarávaní potvrdený konečným rozhodnutím.

v .................... dňa ........................... ..................................................

podpis

v .................... dňa ........................... ..................................................

podpis

**Príloha č. 3**

**CENOVÁ PONUKA**

Uchádzač: ....................................................................................................................................................

(obchodné meno a sídlo/miesto podnikania uchádzača)

predkladá nasledovnú cenovú ponuku v rámci verejného obstarávania „***Rámcová dohoda na poskytovanie IT služieb***“:

|  |  |  |  |  |  |
| --- | --- | --- | --- | --- | --- |
| Priorita 1 |  |  |  |  |  |
|  | Merná jednotka | predpokladaný počet merných jednotiek/mesiac | cena za jednu mernú jednotku bez DPH | DPH | Cena za jednu mernú jednotku spolu s DPH |
| Vzdialený zásah | Hodina | 5 |  |  |  |
| Osobný zásah | Hodina | 3 |  |  |  |
| Dopravné náklady | Doprava do a zo sídla/prevádzky verejného obstarávateľa | 1 |  |  |  |
|  |  |  |  |  |  |
| Priorita 2 |  |  |  |  |  |
|  | Merná jednotka | predpokladaný počet merných jednotiek/mesiac | cena za jednu mernú jednotku bez DPH | DPH | Cena za jednu mernú jednotku spolu s DPH |
| Vzdialený zásah | Hodina | 15 |  |  |  |
| Osobný zásah | Hodina | 17 |  |  |  |
| Dopravné náklady | Doprava do a zo sídla/prevádzky verejného obstarávateľa | 4 |  |  |  |
| SPOLU |  |  |  |  |  |

v .................... dňa ........................... ..................................................

podpis

v .................... dňa ........................... ..................................................

podpis

**Príloha č. 4**

**REFERENČNÝ LIST**

Uchádzač:

.......................................................................................................................................................................

(obchodné meno a sídlo/miesto podnikania uchádzača)

týmto predkladá nasledovný referenčný list v rámci verejného obstarávania „***Rámcová dohoda na poskytovanie IT služieb***“:

|  |  |
| --- | --- |
| Objednávateľ | Kontakt na objednávateľa |
|  |  |
|  |  |
|  |  |

v .................... dňa ........................... ..................................................

podpis

v .................... dňa ........................... ..................................................

podpis